

PROJEKTS uz 05.08.2025.

vēlamais datums izskatīšanai: [Attīstības komiteja] 13.08.2025.

domē: 28.08.2025.

sagatavotājs: Everita Kāpa

ziņotājs: Everita Kāpa

APSTIPRINĀTI

ar Ādažu novada pašvaldības domes 2025. gada 28.jūlija sēdes lēmumu (protokols Nr. xx § xx)

SAISTOŠIE NOTEIKUMI

Ādažos, Ādažu novadā

2025. gada 28. jūlijā **Nr.**«DOKREGNUMURS»

**Grozījumi Ādažu novada pašvaldības** **2023. gada 14. jūnija saistošajos noteikumos Nr. 18/2023 “Ādažu novada pašvaldības nolikums”**

*Izdoti saskaņā Pašvaldību likuma 10. panta pirmās daļas 1. punktu un 49. pantu*

Izdarīt Ādažu novada pašvaldības domes 2023. gada 14. jūnija saistošajos noteikumos Nr. 18/2023 "Ādažu novada pašvaldības nolikums"(publicēti laikrakstā “Latvijas Vēstnesis”, 2023., Nr. 117, 2024., Nr. 67) šādus grozījumus:

1. Aizstāt 15.3. apakšpunktā vārdus “Carnikavas pamatskola” ar vārdiem “Carnikavas vidusskola”.
2. Svītrot 22.1.3. un 22.2.4. apakšpunktu.
3. Svītrot 26.2. punktu.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Ādažu novada pašvaldības domes 2025. gada 28. augusta saistošajiem noteikumiem Nr./2025 “Grozījumi Ādažu novada pašvaldības 2023. gada 14. jūnija saistošajos noteikumos Nr. 18/2023 “Ādažu novada pašvaldības nolikums””**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**
	1. Saistošo noteikumu mērķis ir veikt grozījumus Ādažu novada pašvaldības domes 2023. gada 14. jūnija saistošajos noteikumos Nr. 18/2023 "Ādažu novada pašvaldības nolikums” (turpmāk - Nolikums), lai tajos iestrādātu instituciāla rakstura izmaiņas.
	2. Nolikums, cita starpā, nosaka Ādažu novada pašvaldības institucionālo sistēmu un darba organizāciju, kā arī amatpersonu rīcību ar pašvaldības mantu un finanšu resursiem.
	3. Ņemot vērā, ka reorganizācijas rezultātā Carnikavas pamatskola ir kļuvusi par Carnikavas vidusskolu, ir nepieciešams veikt izmaiņas pašvaldības iestāžu sarakstā.
	4. Pašvaldības dome 2025. gada 27. februārī pieņēma jaunus saistošos noteikumus Nr. 8/2025. “Bērnu reģistrācijas, uzņemšanas un atskaitīšanas kārtība Ādažu novada pašvaldības izglītības iestādēs, kurās īsteno pirmsskolas izglītības programmas”, vairs neparedzot veidot Bērnu uzņemšanas pirmsskolas izglītības iestādēs komisiju, tāpēc ir nepieciešams svītrot šo komisiju no pašvaldības institucionālās organizācijas.
	5. 2025. gada 28. augustā pašvaldības dome apstiprināja grozījumus Ādažu novada pašvaldības domes 2022. gada 23. novembra saistošajos noteikumos Nr. 80/2022 “Par Ādažu pašvaldības līdzfinansējumu daudzdzīvokļu dzīvojamām mājām piesaistīto zemesgabalu labiekārtošanai” un grozījumus Ādažu novada pašvaldības domes 2022. gada 23. novembra saistošajos noteikumos Nr. 81/2022 “Par Ādažu novada pašvaldības līdzfinansējumu daudzdzīvokļu dzīvojamo māju energoefektivitātes pasākumu veikšanai”, nosakot, ka līdzfinansējumu daudzdzīvokļu dzīvojamām mājām piesaistīto zemesgabalu labiekārtošanai un daudzdzīvokļu dzīvojamo māju energoefektivitātes pasākumu veikšanai piešķirs pašvaldības aģentūras “Carnikavas komunālserviss” izveidota komisija. Iepriekš līdzfinansējumu piešķīra domes izveidota komisija, līdz ar to ir nepieciešams svītrot šo komisiju no pašvaldības institucionālās organizācijas.
	6. Ādažu novada pašvaldība un Ropažu novada pašvaldība pieņēma lēmumus par Sabiedrības ar ierobežotu atbildību "Garkalnes ūdens", reģ. Nr. 40103217948 (turpmāk – SIA “Garkalnes ūdens”) reorganizāciju, sadalot to sašķelšanas ceļā, t.sk., nodot SIA “Ādažu ūdens” SIA “Garkalnes ūdens” mantu, finanses, tiesības un saistības pakalpojumu sniegšanai Ādažu pagasta Baltezera un Alderu ciemu daļās, un ar 2025. gada 1. augustu sabiedriskos pakalpojumus (ūdensapgāde, notekūdeņu savākšana, attīrīšana un novadīšana) Ādažu pagasta Baltezera ciema un Alderu ciema daļās, kur to iepriekš nodrošināja SIA “Garkalnes ūdens”, to nodrošina SIA “Ādažu ūdens”, un SIA “Garkalnes ūdens” beidz pastāvēt, līdz ar to ir nepieciešams svītrot šo uzņēmumu no pašvaldības institucionālās organizācijas.
 |
| 1. **Fiskālā ietekme uz pašvaldības budžetu**
	1. Saistošajiem noteikumiem nav tiešas ietekmes uz pašvaldības budžetu, jo tie izriet no iepriekš pieņemtajiem domes lēmumiem.
	2. Saistošo noteikumu izpildei nav paredzēts veidot jaunas darba vietas.
 |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**
	1. Sociālā ietekme – nav attiecināms.
	2. Ietekme uz vidi – nav attiecināms.
	3. Ietekme uz iedzīvotāju veselību – nav attiecināms.
	4. Ietekme uz konkurenci – noteikumiem nav tiešas ietekmes uz uzņēmējdarbības vidi un konkurenci.
 |
| 1. **Ietekme uz administratīvajām procedūrām un to izmaksām**

Šiem noteikumiem nav tiešas ietekmes uz līdzšinējām administratīvajām procedūrām vai to izmaksām, jo tie izstrādāti, pamatojoties uz iepriekš pieņemtajiem domes lēmumiem.  |
| 1. **Ietekme uz pašvaldības funkcijām un cilvēkresursiem**

Sakarā ar saistošo noteikumu izpildi ir noteikti jauni pienākumi vai uzdevumi esošajiem darbiniekiem, institūcijām, to izpildei šobrīd nav paredzēts piesaistīt papildu resursus. |
| 1. **Informācija par izpildes nodrošināšanu**

Noteikumu izpildes nodrošināšanai nepieciešami resursi – tikai cilvēkresursi.  |
| 1. **Prasību un izmaksu samērīgums pret ieguvumiem, ko sniedz mērķa sasniegšana**

Šie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša. |
| 1. **Izstrādes gaitā veiktās konsultācijas ar privātpersonām un institūcijām**
2. Šo noteikumu izstrādes procesā atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.) nenotika.
3. Konsultācijām tika izmantots šāds sabiedrības līdzdalības veids: pēc noteikumu izskatīšanas domes Finanšu komitejā, to projekts tika publicēts pašvaldības oficiālajā tīmekļvietnē [www.adazunovads.lv](http://www.adazunovads.lv), kā arī informācija par projektu tika publicēta sociālajā tīkla *Facebook* pašvaldības profilā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.
4. Publikācijā noteiktajā termiņā – no 14.08.2025. līdz 27.08.2025. tika/netika saņemti sabiedrības pārstāvju priekšlikumi.
5. No institūcijām netika saņemti viedokļi un atzinumi par noteikumu projektu.
6. Cita veida saziņa un konsultācijas nav notikušas.
 |

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU